**Întuneric**

*Leonard Sandor*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E lungă noaptea, dar eu nu ştiu

Inspectez acum fantasmele agăţate în copaci

Pocnete surde şi reci au vibrat în mine aorta

Un lung fior... E doar poezie

E seara care aduce liniştea necesară

Pentru mine şi Ea,..., e liniştea care trebuie

Nu se poate, de ce apar maşini?

Nu există maşini, nu există blocuri

Nu există pietre, nu există nici bani

Există doar pomii şi păsările nopţii

Există doar spiritul verde al apei

Cu liane mieroase încolăcite de după gât

Eu ştiu, în această călătorie imaginară

Câte vietăţi sunt acolo unde nu-mi imaginez

Fiecare copac e un uriaş paşnic

Fiecare vuiet e un strigăt ancestral

Am găsit cheia, dar nu am voie să o ştiu

Esenţa e în spatele tuturor lucrurilor

Cel mai albastru tril de privighetoare

Cei mai strălucitori ochi de bufniţă veselă

Şi acolo, în pustietatea imaginii

Eu sunt mult prea bătrân ca să mai visez

Eu am riduri groase de trei centimetri

Şi o durere acută în zona pectorală

Zilele trec, dar eu nu trebuie să ştiu

Peste tot sunt doar spirale ruginite

Unele se desfac, altele alunecă-n pământ

Toate consignaţiile au fost inundate de viermi

Şi toate măturile de vrăjitoare au fost luate

La administraţie. Aiurea!

Puterea nopţii este mult mai mare...